Begby

Begby er en tettbebyggelse i Fredrikstad kommune, tidligere Borge kommune, i Østfold og kan regnes som slags forstad til Fredrikstad Sentrum. Det grenser til Skjærviken i nord, Sellebakk i vest og Østsiden/Kongsten i sør og har ca 16500 innbyggere i 2025.Fredrikstad kommune - Begby lokalsamfunn , besøkt 17. januar 2025. Det er del av tettstedet Fredrikstad/Sarpsborg og har tidligere vært eget tettsted. Det består av grunnkretsene Begby, Hellene og Haugsten.SSBs kart

Fylkesvei 130 Haldenveien (også kjent som Oldtidsveien) går tvers gjennom (nord/sør) Begby. Begbyveien er hovedveien mellom Begby og Sellebakk selv om denne er definert som en lokalvei.

Langs fylkesvei 110 ligger Begby Senter (også kjent som Begbyhallen fra tidligere).Google Maps - Begby Senter, besøkt 17. januar 2025. Dette kjøpesenteret inneholder blant annet dagligvarebutikk, apotek, frisør og blomsterforretning (pr januar 2025).Begby Senter - Butikker, besøkt 17. januar 2025.

Begby skole er en barne- og ungdomsskole med ca. 450 elever.Dagsavisen - Arrangerer folkemøte om forfallet på Begby skole, besøkt 17. januar 2025. Skolen ble åpnet i 1977. Det finnes også flere barnehager.

Begby I.L. er det eneste idrettslaget og hovedaktiviteten er fotball. Klubbens A-lag for menn spiller i 5.-divisjon.Norges fotballforbund - Begby Senior A, besøkt 17. januar 2025. Klubben fikk i 2008 en helt ny kunstgressbane som ligger rett ved Begby skole. 

Det ligger finnes to store boligfelt som nesten har vokst sammen til ett. Det noe eldre Moenfeltet og det relativt nye Bråtenfeltet. Begge har en felles innkjøring fra fylkesvei 130. 

Sangeren Marianne Antonsen og fotballspilleren Isabell Herlovsen er oppvokst på Begby.

Helleristningene ved Begby inneholder, blant andre motiver, den berømte figuren Begbymannen. Helleristningene og flere andre arkeologiske funn har bidratt til å gi fylkesvei 130 navnet Oldtidsveien gjennom Sarpsborg.

 Referanser 


Kategori:Bosetninger i Fredrikstad
Kategori:Tidligere tettsteder i Østfold